Након 7 година у Грчкој, Раичевић је прихватио понуду Црвене звезде, коју је у то време водио Драган Шакота, који му је био и тренер и у Арису. Добре игре у Црвеној звезди су му донеле позив у репрезентацију Србије и Црне Горе за Светско првенство у кошарци 2006. у Јапану. Реновирана репрезентација Србије и Црне Горе је подбацила на светском првенству. Након сезоне у Црвеној звезди, Раичевић је прешао у руски Динамо на позив Душана Ивковића за суму већу од милион долара, али је у Русији играо мало због повреде.